Legal Document

Category: 195

Text:
7.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΔΗΜΟΣΙΑΣ ΤΑΞΗΣ Αριθ. 7012/26/1-α  της 29 Σεπτ. – 12 Οκτ. 1998   (ΦΕΚ Α΄ 1062)  Στολή, οπλισμός, ατομικά εφόδια Συνοριακών Φυλάκων.  Έχοντας υπόψη: 1.Τις διατάξεις του άρθρ. 4 παρ. 3 Νόμ. 2622/1998 «Υπηρεσίες Συνοριακής Φύλαξης – Δήλωση περιουσιακής κατάστασης αστυνομικών και άλλες διατάξεις» (Α΄ 138). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154) και τροποποιήθηκε με το άρθρ. 1 παρ. 2 εδάφ. α΄ του Νόμ. 2469/1997 (Α΄ 38). 3.Την υπ’ αριθ. 1107147/1239/0006/4-10-1996 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β΄ 922). 4.Το γεγονός ότι από τις διατάξεις της παρούσας απόφασης προκαλούνται δαπάνες σε βάρος του κρατικού προϋπολογισμού (Υπουργείου Δημόσιας Τάξης), ύψους 137.600.000 δραχμών περίπου για το έτος 1998, 535.000.000 δραχμών περίπου για το έτος 1999, 22.000.000 δραχμών περί που για το έτος 2000,85.000.000 δραχμών περίπου για το έτος 2001,22.000.000 δραχμών περίπου για το έτος 2002 και 140.000.000 δραχμών περίπου για το έτος 2003. Οι δαπάνες που αφορούν το τρέχον οικονομικό έτος θα καλυφθούν με μεταφορά από τις εγγεγραμμένες πιστώσεις στον ΚΑΕ 5173 του Ειδ. Φορέα 43-110 στον ΚΑΕ 1421, 1422, 1423 και 1424 του ιδίου Ε.Φ. (σχετική η υθπ’ αριθ. 2062543/24-9-1998 απόφαση Υπ. Οικονομικών). Οι δαπάνες που αφορούν τα επόμενα οικονομικά έτη θα καλυφθούν από τις πιστώσεις που θα εγγράφονται κατ’ έτος για το σκοπό αυτό στους ιδίους ΚΑΕ του εν λόγω Ε.Φ. του ανωτέρω Π./Υ., αποφασίζουμε: Σχολή Συνοριακών Φυλάκων. Άρθρ.1.-Οι Συνοριακοί Φύλακες, κατά την εκτέλεση των καθηκόντων τους, φέρουν την κατωτέρω στολή, η σύνθεση και η περιγραφή της οποίας έχει ως εξής: -Χειμερινή – Τζόκεϋ χρώματος φαιοκίτρινου, μετά εθνοσήμου μεταλλικού επί της μετωπίδας. – Χιτώνιο, τύπου υποδύτη, χρώματος φαιοκίτρινου. – Περισκελίδα ιδίου χρώματος με το χιτώνιο. – Πουλόβερ εσωτερικό κλειστού τύπου (ζιβάγκο), χρώματος φαιοπράσινου ή φανέλα, χρώματος λαδοπράσινου (φέρονται ανάλογα με τις επικρατούσες καιρικές συνθήκες). – Επενδύτης (τζάκετ) από κατάλληλο ύφασμα αδιαβρόχου συνθέσεως, χρώματος φαιοπράσινου, με προσθαφαιρούμενη επένδυση από υαλοβάμβακα ή άλλο κατάλληλο υλικό και προσθαφαιρούμενο περιλαίμιο (γιακά) και επίκρανο (κουκούλα) από συνθετική γούνα. – «Ζώνη δερμάτινη πλήρους εξάρτησης» _ Υποδήματα (άρβυλα) τύπου ειδικών δυνάμεων Στρατού, χρώματος μαύρου. – Ποδεία μακριά μάλλινα και βαμβακερά, χρώματος μαύρου. – Χειρόκτια μαύρα δερμάτινα, με εσωτερική επένδυση. Διακριτικό Σώματος Ελληνικής Αστυνομίας. –Ταινίες υφασμάτινες ημικυκλικού σχήματος με την ένδειξη «ΥΠΗΡΕΣΙΑ ΣΥΝΟΡΙΑΚΗΣ ΦΥΛΑΞΗΣ», οι οποίες φέρονται στο ύψος του σημείου συρραφής των χειρίδων με τον κύριο κορμό του χιτωνίου και επενδύτη. Τα γράμματα είναι χρώματος βαθυκύανου σε κίτρινο φόντο. –Διακριτικό – Δηλωτικό ταυτότητος (αριθμό μητρώου) επί της βάσης των επωμίδων του χιτωνίου και επενδύτη. Θερινή – Όπως η χειμερινή στολή, με τη διαφορά ότι το πουλόβερ, ο επενδύτης και τα χειρόκτια φέρονται ανάλογα με τις επικρατούσες καιρικές συνθήκες. – Περιλαίμιο (φουλάρι), χρώματος λαδοπράσινου. Οι μέσα σε «   » λέξεις αντικαταστάθηκαν ως άνω από την παρ. 1 άρθρ. 1 της με αριθ. 7012/26/1-ι΄/5-25 Αυγ. 1999 (ΦΕΚ Β΄1653) αποφ. Υπ. Οικον. & Δημ. Τάξης. Οπλισμός – Λοιπά είδη. Άρθρ.2.-1.Οι Συνοριακοί Φύλακες, κατά την εκτέλεση των καθηκόντων τους, φέρουν τα ακόλουθα ειδη: α. Πιστόλι μετά΄θήκης αναρτήσεως, με πλήρη φυσιγγίων γεμιστήρα. β. Τυφέκιο, με ανάλογο αριθμό γεμιστήρων πλήρη φυσιγγίων. γ. Αστυνομική ράβδο. δ. Ηλεκτρικό φανό (μόνο κατά τη νύκτα). ε. Δύο (2) ζεύγη χειροπέδων. στ. Αστυνομική σφυρίχτρα. (Μετά τη σελ. 16,854) Σελ.  16,855 Τεύχος 1333 Σελ. 99 Συνοριακοί Φύλακες 4.Α.αβ.7   382 2. Επιπλέον των ανωτέρω, ανάλογα με το είδος και τη μορφή των επιχειρήσεων (αποστολών) που αναλαμβάνονται, τις ειδικές συνθήκες, καθώς και τα στοιχεία, γενικά, που προσδιορίζονται, κατά την κρίση των οικείων διοικητών και κατόπιν διαταγής των, να φέρουν τα ακόλουθα είδη: α. Υποπολυβόλο με ανάλογο αριθμό γεμιστήρων πλήρη φυσιγγίων. β. Αλεξίσφαιρο γιλέκο. γ. Κράνος μεταλλικό ή αλεξίσφαιρο. δ. Τυφέκιο βομβιδοβόλο ή άλλο κατάλληλο και σύγχρονο οπλισμό. ε. Ιμάντες εξαρτήσεως μετά φυσιγγιοθηκών. στ. Σιτοδόχο. ζ. Γυλεό πλήρη. η. Υδροδοχείο (παγούρι) μετά θήκης αναρτήσεως. 3. ΄Όλα τα προαναφερόμενα είδη αποτελούν υλικό των Υπηρεσιών και χρεώνονται στα απολογιστικά βιβλία υλικού. Οι Συνοριακοί Φύλακες που αποχωρούν από την Υπηρεσία για οποιαδήποτε αιτία υποχρεούνται να παραδίδουν τα είδη του παρόντος άρθρου που χρεώθηκαν σ’ αυτήν. Σε περίπτωση υπαιτίου ή αναιτίου φθοράς, καταστροφής ή απώλειας των ως άνω ειδών εφαρμόζονται, κατά περίπτωση, οι ισχύουσες διατάξεις». Το άρθρ. 2 αντικαταστάθηκε ως άνω από την παρ. 2 άρθρ. 1 της με αριθ. 7012/26/1-ι/5-25 Αυγ. 1999 (ΦΕΚ Β΄1653) αποφ. Υπ. Οικον. & Δημ. Τάξης. Εφόδια ιματισμού, υπόδησης και εξάρτησης. Άρθρ.3.-1.Στους Συνοριακούς Φύλακες παρέχονται τα ακόλουθα ατομικά εφόδια, τα οποία αποτελούν υλικό των Υπηρεσιών και χρεώνονται στα απολογιστικά βιβλία υλικού: α. Τρεις ραμμένες στολές, χρώματος φαιοκίτρινου (τζόκεϋ, χιτώνιο, περισκελίδα), ανά 2,5 έτη. β. Τρία πουλόβερ τύπου ζιβάγκο, χρώματος φαιοπράσινου, ανά 2,5 έτη. γ. Τέσσερις φανέλες, χρώματος λαδοπράσινου, ανά 2,5 έτη. δ. Δύο περιλαίμια (φουλάρια), χρώματος λαδοπράσινου, ανά 5 έτη. ε. Δύο επενδύτες (τζάκετ), χρώματος φαιοπράσινου, ανά 5 έτη. «στ. Μία (1) ζώνη δερμάτινη πλήρους εξάρτησης, ανά 5 έτη». Το εδαφ. στ΄αντικαταστάθηκε ως άνω από την παρ. 3 άρθρ. 1 της με αριθ. 7012/26/1-ι/5-25 Αυγ. 1999 (ΦΕΚ Β΄1653) αποφ. Υπ. Οικον. & Δημ. Τάξης. Σελ.  16,856 Τεύχος 1333 Σελ. 100 ζ. Δύο ζεύγη άρβυλα τύπου ειδικών δυνάμεων Στρατού, ανά έτος. η. Έξι ζεύγη μακριών ποδείων, χρώματος μαύρου (τρία μάλλινα και 3 βαμβακερά), ανά έτος. θ. Ένα ζεύγος χειρόκτια μαύρα δερμάτινα, ανά 5 έτη. 2.Η διάρκεια χρήσης των εφοδίων της προηγουμένης παραγράφου είναι αντίστοιχη  του χρόνου χορήγησης αυτών. Η διάρκεια αυτή θεωρείται ενδεικτική και δε δεσμεύει την Υπηρεσία. Η αντικατάσταση των εφοδίων αυτών γίνεται και σε περίπτωση φυσιολογικής των φθοράς, η οποία βεβαιώνεται από τριμελή επιτροπή της οικείας Υπηρεσίας, της οποίας πρόεδρος είναι πάντοτε αξιωματικός. Σε περίπτωση υπαιτίου φθοράς, καταστροφής ή απώλειας που αποδεικνύεται με βεβαίωση του οικείου διοικητού, ο ανεφοδιασμός γίνεται αφού καταβληθεί ολόκληρη η αξία του αντίστοιχου είδους από τον υπαίτιο. 3.Οι Συνοριακοί Φύλακες που, για οποιοδήποτε λόγο απαλλαγούν από τα καθήκοντά τους ή αποχωρήσουν από το Σώμα, πλην θανάτου, υποχρεούνται να επιστρέψουν στην Υπηρεσία τα εφόδια της παρ. 1 του παρόντος άρθρου που χρεώθηκαν, άλλως εφαρμόζονται αναλόγως οι ισχύουσες διατάξεις περί καταλογισμού δημοσίων ειδών. Όλα τα εφόδια που επιστρέφονται επιθεωρούνται από τριμελή επιτροπή με πρόεδρο αξιωματικό, που ορίζεται με απόφαση του Διευθυντή της οικείας Αστυνομικής Διεύθυνσης, η οποία με πρακτικό της αποφαίνεται περί της καταλληλότητας αυτών για άμεση χρήση ή αν χρήζουν επισκευής ή επιδιόρθωσης , για περαιτέρω χρήση. Σε περίπτωση που η χρήση τους είναι ανέφικτη εκποιούνται ή καταστρέφονται, ως άχρηστο υλικό, σύμφωνα με ισχύουσες διατάξεις. 4.Α.αβ.7 Συνοριακοί Φύλακες   383 4.Τα έξοδα καθαρισμού, επισκευής ή επιδιόρθωσης των επιστρεφομένων ειδών, που πρόκειται να χορηγηθούν και χρησιμοποιηθούν εκ νέου από άλλους Συνοριακούς Φύλακες, βαρύνουν το δημόσιο. 5.Ο ειδικότερος τρόπος κατασκευής των επιμέρους ειδών στολής και εξάρτησης, η ποιοτική σύνθεση των υφασμάτων και κάθε άλλη αναγκαία λεπτομέρεια, καθορίζονται από τις τεχνικές προδιαγραφές, οι οποίες καταρτίζονται από τη Διεύθυνση τεχνικών του Υπουργείου Δημόσιας Τάξης. Ρύθμιση λεπτομερειών Άρθρ.4.-Λεπτομέρειες και θέματα δευτερεύουσας σημασίας, που προκύπτουν κατά την εφαρμογή της παρούσας απόφασης, ρυθμίζονται με διαταγή του Αρχηγού της Ελληνικής Αστυνομίας. Έναρξη ισχύος. Άρθρ.5.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.